A BIZOTTSÁG HATÁROZATA
(2008. december 9.)
a közbeszerzési eljárásokról szóló 2004/17/EK és 2004/18/EK európai parlamenti és tanácsi irányelv mellékleteinek az ajánlatkérőket és az ajánlatkérő szerveket tartalmazó jegyzékek tekintetében történő módosításáról
(az értesítés a C(2008) 7871. számú dokumentummal történt)
(EGT-vonatkozású szöveg)
(2008/963/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a vízügyi, energiaipari, közlekedési és postai ágazatban működő ajánlatkérők beszerzési eljárásainak összehangolásáról szóló, 2004. március 31-i 2004/17/EK európai parlamenti és tanácsi irányelvre (1) és különösen annak 70. cikke a) pontjára,
tekintettel az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 2004. március 31-i 2004/18/EK európai parlamenti és tanácsi irányelvre (2) és különösen annak 79. cikke (1) bekezdésének d) és e) pontjára,
mivel:
(1)
A 2004/17/EK irányelv I-V. és VII-X. melléklete nem tartalmazza a csehországi, észtországi, ciprusi, lettországi, litvániai, magyarországi, máltai, lengyelországi, szlovéniai és szlovákiai ajánlatkérőket tartalmazó jegyzékeket, amelyeket a 2003. évi csatlakozási szerződés (3) a vízügyi, energiaipari, szállítási és távközlési ágazatokban működő vállalkozások beszerzési eljárásainak összehangolásáról szóló, 1993. június 14-i 93/38/EGK irányelv (4) I-IX. mellékletébe beillesztett.
(2)
A 2004/18/EK irányelv III. melléklete nem tartalmazza a csehországi, észtországi, ciprusi, lettországi, litvániai, magyarországi, máltai, lengyelországi, szlovéniai és szlovákiai közjogi intézményeket tartalmazó jegyzékeket, amelyeket a 2003. évi csatlakozási szerződés az építési beruházásra irányuló közbeszerzési szerződések odaítélési eljárásainak összehangolásáról szóló, 1993. június 14-i 93/37/EGK irányelv (5) I. mellékletébe beillesztett.
(3)
A 2004/18/EK irányelv IV. melléklete nem tartalmazza a csehországi, észtországi, ciprusi, lettországi, litvániai, magyarországi, máltai, lengyelországi, szlovéniai és szlovákiai központi kormányzati szerveket tartalmazó jegyzékeket, amelyeket a 2003. évi csatlakozási szerződés a 93/36/EGK irányelv I. mellékletébe beillesztett.
(4)
A 2004/17/EK irányelv 73. cikke értelmében a hatályon kívül helyezett 93/38/EGK irányelvre történő hivatkozásokat a 2004/17/EK irányelvre történő hivatkozásnak kell tekinteni, és a 2004/17/EK irányelv XXVI. mellékletében található megfelelési táblázattal összhangban kell értelmezni; ebből következik, hogy a 2003. évi csatlakozási szerződéssel módosított 93/38/EGK irányelvben felsorolt ajánlatkérőket a 2004/17/EK irányelv vonatkozó mellékletei tulajdonképpen tartalmazzák.
(5)
A 2004/18/EK irányelv 82. cikke értelmében a hatályon kívül helyezett 93/36/EGK és 93/37/EGK irányelvre történő hivatkozásokat a 2004/18/EK irányelvre történő hivatkozásnak kell tekinteni, és a 2004/18/EK irányelv XII. mellékletében található megfelelési táblázattal összhangban kell értelmezni; ebből következik, hogy a 2003. évi csatlakozási szerződéssel módosított 93/36/EGK és 93/37/EGK irányelvben felsorolt ajánlatkérőket a 2004/18/EK irányelv vonatkozó mellékletei tulajdonképpen tartalmazzák.
(6)
Az egyértelműség érdekében a 2004/17/EK irányelv I-V. és VII-X. mellékletét, valamint a 2004/18/EK irányelv III. és IV. mellékletét aktualizálni kell oly módon, hogy az említett mellékletek a csehországi, észtországi, ciprusi, lettországi, litvániai, magyarországi, máltai, lengyelországi, szlovéniai és szlovákiai ajánlatkérők és ajánlatkérő szervek megfelelő jegyzékeit is tartalmazzák.
(7)
A 2004/17/EK irányelv VI. melléklete nem tartalmazza a postai szolgáltatások ágazatában működő csehországi, észtországi, ciprusi, lettországi, litvániai, magyarországi, máltai, lengyelországi, szlovéniai és szlovákiai ajánlatkérők jegyzékét.
(8)
A 2004/17/EK irányelv 71. cikke és a 2004/18/EK irányelv 12. cikke lehetőséget adott a tagállamoknak arra, hogy a 2004/17/EK irányelv postai szolgáltatásokra vonatkozó 6. cikkében foglalt rendelkezéseket 2008. december 31-ig ne alkalmazzák.
(9)
A jogszabályokban bekövetkezett változások figyelembevétele érdekében a 2004/17/EK irányelv VI. mellékletében foglalt, a postai szolgáltatások ágazatában működő ajánlatkérőket tartalmazó jegyzéket indokolt megfelelően aktualizálni.
(10)
A 2004/17/EK és a 2004/18/EK irányelv mellékleteit indokolt továbbá a tagállamok közigazgatási rendszerének változásaira való tekintettel is aktualizálni.
(11)
Az e határozatban előírt intézkedések összhangban vannak a 71/306/EGK tanácsi határozattal (6) létrehozott bizottság véleményével,
ELFOGADTA EZT A HATÁROZATOT:
1. cikk
A 2004/17/EK irányelv I-X. melléklete a következőképpen módosul:
1.
az I. melléklet helyébe az e határozat I. mellékletében található szöveg lép;
2.
a II. melléklet helyébe az e határozat II. mellékletében található szöveg lép;
3.
a III. melléklet helyébe az e határozat III. mellékletében található szöveg lép;
4.
a IV. melléklet helyébe az e határozat IV. mellékletében található szöveg lép;
5.
az V. melléklet helyébe az e határozat V. mellékletében található szöveg lép;
6.
a VI. melléklet helyébe az e határozat VI. mellékletében található szöveg lép;
7.
a VII. melléklet helyébe az e határozat VII. mellékletében található szöveg lép;
8.
a VIII. melléklet helyébe az e határozat VIII. mellékletében található szöveg lép;
9.
a IX. melléklet helyébe az e határozat IX. mellékletében található szöveg lép;
10.
a X. melléklet helyébe az e határozat X. mellékletében található szöveg lép.
2. cikk
A 2004/18/EK irányelv III. és IV. melléklete a következőképpen módosul:
1.
a III. melléklet helyébe az e határozat XI. mellékletében található szöveg lép;
2.
a IV. melléklet helyébe az e határozat XII. mellékletében található szöveg lép.
3. cikk
E határozat rendelkezéseit 2009. január 1-jétől kell alkalmazni.
4. cikk
Ennek a határozatnak a tagállamok a címzettjei.
Kelt Brüsszelben, 2008. december 9-én.